Diari Oficial de la Generalitat Valenciana


Sumari del DOGV 1791, del 27-05-1992 (1992/824923)

ORDRE de 26 de maig de 1992, de la Conselleria de Treball i Afers Socials, per la qual s'estableixen els serveis essencials mínims que s'han de prestar en l'entitat pública Radio Televisió Valenciana (RTVV), durant la vaga convocada per al dia 28 de maig de 1992.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/26/(1)/dof/vci/html**

### Dades del document

Número de DOGV
:   1791

Data del DOGV
:   27-05-1992

Secció del DOGV
:   DISPOSICIONS GENERALS

Número del document
:   1992/824923


Data del document
:   26-05-1992

Organisme emissor
:   Conselleria de Treball i Afers Socials

Tipus de document
:   Ordre

Ordre de 26 de maig de 1992, de la Conselleria de Treball i Afers Socials, per la qual s'estableixen els serveis essencials mínims que s'han de prestar en l'entitat pública Ràdio Televisió Valenciana (RTVV), durant la vaga convocada per al dia 28 de maig de 1992.  
Per Ordre de 22 de maig d'aquesta Conselleria de Treball i Afers Socials de (DOGV de 25.05.92), es van establir, amb caràcter general, els serveis essencials mínims que cal prestar en organismes, entitats i empreses, tant públics com privats, en aquells supòsits en què els serveis o activitats que s'exercesquen íntegrament en l?àmbit territorial de la Comunitat Valenciana. Això no obstant, l?esmentada ordre no conté una referència específica a l?ens públic Ràdio Televisió Valenciana (RTVV), Televisió Autonòmica Valenciana, SA, (TVV, SA) Ràdio Autonomia Valenciana, SA, (RAV, SA); ni que en les conversacions mantingudes entre la direcció de l?ens i de les empreses amb els representats legals dels treballadors no s'ha assolit cap acord sobre els esmentats serveis essencials mínims.  
Per això i d'acord amb les consideracions generals que s'assenyalen a l?esmentada ordre, i també la necessitat de garantir el funcionament dels serveis públics que presten les esmentades entitats, com a mitjans públics de comunicació en l?àmbit de la Comunitat Valenciana, es dicta aquesta norma per assegurar el manteniment d'aquest servei públic.  
Pel que s'ha exposat i d'acord amb el que preveu l'article 10 del Reial Decret Llei 17/1977, d?1 de març, el Reial Decret 4105/1982, de 29 de desembre, el Decret del Consell de la Generalitat Valenciana de 6 de febrer de 1984, modificat pel Decret 26/1986, de 24 de febrer i d'acord amb el que estableix l'article 28.2 de la Constitució espanyola i l'Estatut de la Comunitat Valenciana, aprovat per la Llei Orgànica 5/1982, d?1 de juliol,  
ORDENE:  
Article primer  
La convocatòria de vaga anunciada per al dia 28 de maig de 1992, en l?ens públic de Ràdio Televisió Valenciana (RTVV), i les empreses Televisió Autonòmica Valenciana, SA (T.A.V., SA) i Ràdio Autonomia Valenciana, SA, (RAV, SA), s'entendrà condicionada al manteniment del servei públic essencial que presten aquestes, segons que estableixen els articles següents:  
Article segon  
Els serveis essencials mínims que s'han de prestar-se per a la producció i l?emissió de la normal programació informativa, mantenint-s'hi així mateix l?emissió d'una programació enregistrada dins dels horaris habituals, es duran a terme pel següent personal mínim i a partir de les hores que s'assenyalen tot seguit:  
I. Televisió.   
1º Al centre de València.  
- 2 Operadors d'Equip (emissions) des de les 7'00 h   
- 4 periodistes des de les 8'30 h  
- 3 càmeres des de les 8'30 h  
- 1 operador d'equips, (muntatge de vídeos) des de les 8h   
- 1 tècnic electrònic (control central) des de les 8'00h  
2º En cadascun dels centres de Castelló, Alacant.   
- 1 periodista des de les 9'00h   
- 1 càmera des de les 9'00h   
II. Ràdio.   
1º Al centre de València.  
- 1 tècnic de control des de les 5'45 h   
- 1 periodista des de les 7'00 h   
- 1 periodista des de les 10'00h   
- 1 tècnic de control des de les 6'45 h   
2º En els centres de Castelló i Alacant.   
- 1 periodista des de les 10'00 h  
Article tercer  
El que disposa l'article segon d'aquesta ordre no comportarà cap limitació dels drets que la normativa reguladora del dret de vaga reconega al personal no utilitzat en el manteniment dels serveis essencials mínims establerts en aquesta ordre, ni tampoc no afectarà la tramitació i els efectes de les peticions que motiven la vaga.  
Article quart  
Aquesta ordre entra en vigor el mateix dia de la seua publicació al Diari Oficial de la Generalitat Valenciana.  
València, 26 de maig de 1992  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI